Dyspessa ulula

Dyspessa ulula ir urbēju dzimtas naktstauriņš. Tā ir plaši izplatīta suga, kuras kāpuri spēj nodarīt nopietnu kaitējumu sīpolu ražām.Animal Diversity Web (ADW): Dyspessa ulula. University of Michigan Museum of ZoologyPlantwise Knowledge Bank. Garlic borer (Dyspessa ulula)

 Izplatība 
Dyspessa ulula sastopama no Rietumeiropas un Dienvideiropas caur Krieviju līdz Āzijas centrālajai daļai. Suga atrodama arī Anatolijā, Ziemeļāfrikā un Āzijas dienvidrietumos. Nereti nokļūst jaunās teritorijās caur sīpolu importu, tomēr nespēj tur iedzīvoties.

 Apraksts 
Pieaugušo (imago) naktstauriņu tēviņu spārnu plētums ir 19—26 mm, mātīšu no 18—25 mm. Priekšējie spārni veido dzeltenpelēku līdz dzeltenbrūnu un krēmaini baltu rakstu. To mala balta vai krēmaina ar 6 līdz 7 dzeltenbrūniem plankumiem. Apakšējie spārni dzeltenbrūni, arī to malu klāj priekšējiem spārniem līdzīgi plankumi. Cilija () ar gaišām svītrām. Vidukļa krāsa līdzīga spārnu krāsojumam. Vēders pelēcīgi brūns.

Kāpuru augšdaļa sārta, apakšdaļa — dzeltenīgi oranža. Sari vāji izteikti un ārēji grūti pamanāmi.iNaturalist. Dyspessa ululaNorth American Photographers Group at the Mississippi Entomological Museum: Dyspessa ulula (Borkhausen, 1790)

 Ekoloģija 
Kāpuri barojas uz dažādām sīpolu ģints sugām, piemēram, dārza sīpoliem un ķiplokiem. Kāpuru attīstība ilgst vairākus gadus.

 Dyspessa ulula pasugas 
Suga veido trīs pasugas:Insects (Insecta) of the World: Dyspessa ulula (Borkhausen, 1790)
 Dyspessa ulula ulula;
 Dyspessa ulula kasrii Daniel, 1964 — sastopama Irānā;
 Dyspessa ulula nigrita Rothschild, 1917 — sastopama Anatolijā.

 Eiropas populācija 
Eiropas populācija pārstāv gan individuālu, gan ģeogrāfisku dažādību, kas tomēr nav pietiekami izteikta atsevišķu pasugu izdalīšanai.

 Atsauces 

 Ārējās saites 

 BioLib.cz.
 lepiforum.de. Bestimmungshilfe für die in Europa nachgewiesenen Schmetterlingsarten
 Cossus Fabricius, 1794. nic.funet.fi

Kategorija:Urbēju dzimta